Avoimuusrekisterivalmistelun parlamentaarisen ohjausryhmän kokous 3/2020

Aika 9.12.2020 klo 8-10:00

Paikka Etäkokous (linkki kalenterikutsussa)

Osallistujat

Pj. Markus Lohi, kansanedustaja, KESK

~~Johanna Ojala-Niemelä, SDP~~

Sebastian Tynkkynen, kansanedustaja, PS (9:02 asti)

Saara-Sofia Sirén, kansanedustaja, KOK (8:53 alkaen)

~~Mari Holopainen, kansanedustaja, VIHR~~

~~Veronika Honkasalo, kansanedustaja, VAS~~

Sandra Bergqvist, kansanedustaja, RKP

Antero Laukkanen, kansanedustaja, KD

Lasse Nikkanen, LiikeNyt

Sihteerit:

Sami Demirbas, asiantuntija, oikeusministeriö

Heini Huotarinen, neuvotteleva virkamies, oikeusministeriö

Anna Pohjalainen, EU-asiantuntija, oikeusministeriö

Lisäksi kutsuttuna asiantuntijatyöryhmä:

Niklas Wilhelmsson, yksikönpäällikkö, oikeusministeriö (pj.)

Juuso Oilinki, erityisasiantuntija, oikeusministeriö

Pertti Rauhio, hallintojohtaja, eduskunnan kanslia

~~Anna Gau, hallitussihteeri, valtiovarainministeriö~~

Liisa Partio, jäsen, Kansalaisyhteiskuntapolitiikan neuvottelukunta KANE

Tuomo Yli-Huttula, puheenjohtaja, Edunvalvontafoorumi

Salla Nazarenko, puheenjohtaja, Transparency Finland

~~Markku Jokisipilä, johtaja, eduskuntatutkimuksen keskus~~

Emilia Korkea-aho, apulaisprofessori

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 8:02. Todettiin läsnäolijat.

1. **Jäsenmuutoksen toteaminen**

Todettiin, että LiikeNytin uusi jäsen ohjausryhmässä on Lasse Nikkanen.

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja.

1. **Valmistelun tilannekatsaus**

Asiantuntijatyöryhmän puheenjohtaja Niklas Wilhelmsson piti katsauksen valmistelun etenemisestä. Työryhmässä on laaja sidosryhmäedustus, joten huomioitavia asioita on tullut hyvin esille. Työskentelyn aikana on tarkasteltu kansainvälisiä esimerkkejä, mutta mitään niistä ei voida suoraan kopioida, vaan tavoitteena on kehittää malli, joka sopii juuri Suomelle. Lisäksi on syytä pitää mielessä, että avoimuusrekisteri on vain yksi osa laajempaa kokonaisuutta avoimuuden lisäämiseksi. Tähän kokonaisuuteen kuuluu myös mm. julkisuuslaki.

Wilhelmsson kävi läpi keväällä ohjausryhmässä linjatut alustavat periaatteet. On tärkeää, ettei sääntelyllä hankaloiteta kansalaisten yhteydenpitoa päättäjiin ja ettei hallinnollinen taakka muodostu liian suureksi.

Työryhmässä on syksyllä käsitelty soveltamisalaa, rekisteröintimenettelyä ja rekisteröitäviä tietoja, rekisteriviranomaisen tehtäviä sekä hyvää edunvalvontatapaa. Sidosryhmälle järjestettiin marraskuussa verkkotyöpaja, jossa on päässyt kommentoimaan työryhmän syksyn aikana valmistelemia ehdotuksia. Kaavailtu sääntelykehikko sai laajaa kannatusta, joskin tietyistä yksityiskohdista oli eri näkemyksiä. Myös lobbauksen nykytilaa koskeva tutkimushanke etenee.

Työryhmän ja ohjausryhmän toimikausi päättyy 30.6.2021. Keväällä olisi tarkoitus käsitellä muita sääntelykeinoja ja käydä läpi HE-luonnosta. Myös kuulemisia on tulossa lisää.

Ohjausryhmä otti tilannekatsauksen tiedoksi.

1. **Linjaus avoimuusrekisterin soveltamisalasta HE-valmistelun pohjaksi**

Sihteeri Heini Huotarinen esitteli avoimuusrekisterin soveltamisalaa koskevan muistion. Muistiossa esitellään alustavat pykäläluonnokset koskien soveltamisalaa, soveltamisalan rajoituksia ja rekisteröintivelvollisuutta. Näille esitellään myös tarkempia perusteluita. Muistiossa myös havainnollistetaan kaaviokuvien avulla rekisteröintivelvollisuuden ja satunnaisuuden arviointia sekä tavanomaisen ja välttämättömän viranomaisasioinnin käsitettä.

Käytiin asiasta keskustelu ja päätettiin jatkaa sen käsittelyä tulevassa ohjausryhmän kokouksessa.

1. **Linjaus avoimuusrekisterin toiminnasta HE-valmistelun pohjaksi**

Sihteeri Sami Demirbas esitteli taustamuistion, jossa kuvataan perusilmoitusta, toimintailmoitusta, rekisteriviranomaisen toimintaa ja hyvää edunvalvontatapaa.

Käytiin asiasta keskustelu ja päätettiin jatkaa sen käsittelyä tulevassa ohjausryhmän kokouksessa.

1. **Tulevat kokousajat**

Kevään 2021 kokousaikoja ei ole vielä päätetty. Sihteeristö tiedottaa niistä sähköpostitse.

1. **Kokouksen päättäminen**

Puheenjohtaja päätti kokouksen klo 9:57.

###### 